Til: Statoil ASA 04.05.2017

v/ konsernledelsen

**Omstilling**

Statoil har nå fullført den planlagte nedbemanningen ved hjelp av frivillige virkemidler. Vi har nå en situasjon der det i enkelte deler av selskapet er overtallighet og i andre deler av selskapet undertallighet fordi en har delvis gjennomført personellreduksjon uten oppgavebortfall.

Industri Energi Statoil forventer at Statoil i 2017, og i årene fremover, har fokus på planlagt personellutvikling for å utjevne denne ubalansen ved å utvikle kompetansen i selskapet.

Industri Energi Statoil mener at Statoil må kartlegge hva som er kompetansebehovet og legge til rette for at dette behovet blir dekket av Statoil-ansatte. Statoil må også sikre at planlagte utviklingsløp for alle ansatte blir gjennomført, samt sikre at det ikke er hindringer i selskapet som reduserer muligheten for å flytte mellom avdelinger og forretningsområder.

Med hilsen

Industri Energi Statoil